ಲತಾ ರಜನಿಕಾಂತ್

ಲತಾ ರಜನಿಕಾಂತ್ (ಜನನ ಲತಾ ರಂಗಾಚಾರಿ, ೨ ಮಾರ್ಚ್ ೧೯೫೮) ಇವರು ಭಾರತೀಯ ಚಲನಚಿತ್ರ ನಿರ್ಮಾಪಕಿ ಮತ್ತು ಹಿನ್ನೆಲೆ ಗಾಯಕಿ. ಅವರು ನಟ ರಜನಿಕಾಂತ್ ಅವರ ಪತ್ನಿ.Rajini has been a friend, says wife Latha – Movies News News – IBNLive. Ibnlive.in.com (12 December 2009). Retrieved on 24 July 2012.

ಆರಂಭಿಕ ಜೀವನ
ಲತಾರವರು ಭಾರತದ ಚೆನ್ನೈನಲ್ಲಿ ತಮಿಳು ಬ್ರಾಹ್ಮಣ ಅಯ್ಯಂಗಾರ್ ಕುಟುಂಬದಲ್ಲಿ ಜನಿಸಿದರು. ಅವರು ಚೆನ್ನೈನ ಎಥಿರಾಜ್ ಕಾಲೇಜ್ ಫಾರ್ ವುಮೆನ್‌ನಿಂದ ಇಂಗ್ಲಿಷ್ ಸಾಹಿತ್ಯದಲ್ಲಿ ಪದವಿ ಪಡೆದರು. 

ವೃತ್ತಿಜೀವನ
೧೯೮೦ ರ ದಶಕದಲ್ಲಿ, ಲತಾರವರು ತಮಿಳು ಚಿತ್ರರಂಗದಲ್ಲಿ ಹಿನ್ನೆಲೆ ಗಾಯಕಿಯಾಗಿ ಕೆಲಸ ಮಾಡಿದರು. ಅವರು ಟಿಕ್ ಟಿಕ್ ಟಿಕ್ (೧೯೮೧), ಅನ್ಬುಲ್ಲಾ ರಜನಿಕಾಂತ್ (೧೯೮೪) ನಂತಹ ಚಿತ್ರಗಳಲ್ಲಿ ಕೆಲವು ಹಾಡುಗಳನ್ನು ಹಾಡಿದ್ದಾರೆ. ರಜನಿಕಾಂತ್ ಅವರ ವೃತ್ತಿಜೀವನದ ೨೫ ವರ್ಷಗಳನ್ನು ನೆನಪಿಸುವ ಸಂಗೀತ ಆಲ್ಬಂ ರಜನಿ ೨೫ (೧೯೯೯) ಗೆ ಅವರು ಕೊಡುಗೆ ನೀಡಿದರು.

೧೯೯೧ ರಲ್ಲಿ, ಲತಾರವರು ಚೆನ್ನೈನ ವೆಲಾಚೇರಿಯಲ್ಲಿ ಆಶ್ರಮ ಎಂಬ ಶಾಲೆಯನ್ನು ಸ್ಥಾಪಿಸಿದರು ಹಾಗೂ ಅದರ ಮುಖ್ಯಸ್ಥರಾಗಿದ್ದಾರೆ.Life & Style : Latha Rajinikanth's dreams for 'little people'. The Hindu (6 November 2009). Retrieved on 24 July 2012. 

ವೈಯಕ್ತಿಕ ಜೀವನ
ಲತಾರವರು ತಮಿಳು ನಾಟಕಕಾರ ಮತ್ತು ಚಲನಚಿತ್ರ ನಟ ವೈ ಗೀ ಮಹೇಂದ್ರನ್ ಅವರ ಅತ್ತಿಗೆ.First Experience of RajiniKanth. Rajini's First Language Movies, Producer's First Movies, Director's First Movies, Highest Remake Movies. www.rajinikanth.com. Retrieved on 24 July 2012.  ಅವರು ಮಾಜಿ ಚಲನಚಿತ್ರ ನಟಿ ವೈಜಯಂತಿಮಾಲಾ ಅವರ ಸಂಬಂಧಿಯೂ ಹೌದು. ಲತಾ ಅವರ ಸಹೋದರ ರವಿ ರಾಘವೇಂದ್ರ ಕೂಡ ನಟರಾಗಿದ್ದಾರೆ. ಅವರು ಸಂಗೀತ ನಿರ್ದೇಶಕ ಅನಿರುಧ್ ರವಿಚಂದರ್ ಅವರ ತಂದೆ. ಅವರು ಫೆಬ್ರವರಿ ೨೬, ೧೯೮೧ ರಂದು ತಿರುಪತಿಯಲ್ಲಿ ವಿಶೇಷ ಸಂದರ್ಶನದಲ್ಲಿ ಭೇಟಿಯಾದ ರಜನಿಕಾಂತ್ ಅವರನ್ನು ವಿವಾಹವಾದರು. ಈ ದಂಪತಿಗೆ ಐಶ್ವರ್ಯಾ ಮತ್ತು ಸೌಂದರ್ಯ ಎಂಬ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ ಹಾಗೂ ಅವರಿಗೆ ನಾಲ್ವರು ಮೊಮ್ಮಕ್ಕಳಿದ್ದಾರೆ.

ವಿವಾದ
ದಾಖಲೆ ನಕಲಿ ಪ್ರಕರಣ
೨೦೧೫ ರ ಜೂನ್ ೧೫ ರಂದು ಕೊಚಡೈಯಾನ್ ಚಿತ್ರದ ಹಕ್ಕುಗಳನ್ನು ಮಾರಾಟ ಮಾಡುವ ಸಂಬಂಧ ನಿಯೋಜಿತ ನಿರ್ಮಾಪಕರೊಂದಿಗಿನ ವಿವಾದದ ಬಗ್ಗೆ ಮಾಧ್ಯಮಗಳು ಸುದ್ದಿ ಪ್ರಕಟಿಸದಂತೆ ಮಾಧ್ಯಮಗಳನ್ನು ನಿರ್ಬಂಧಿಸಿ, ನ್ಯಾಯಾಲಯದ ಆದೇಶವನ್ನು ಪಡೆಯಲು ನಕಲಿ ದಾಖಲೆಗಳನ್ನು ಸೃಷ್ಟಿಸಿದ ಆರೋಪದ ಮೇಲೆ ಲತಾರವರ ವಿರುದ್ಧ ಬೆಂಗಳೂರಿನಲ್ಲಿ ಎಫ್ಐಆರ್ ದಾಖಲಾಗಿತ್ತು.Police Complaint Lodged Against Rajinikanth's Wife Latha for Alleged Fraud 

ಬಾಡಿಗೆ ಸಮಸ್ಯೆಗಳು
ಲತಾರವರು ಸಿ.ಪಿ.ರಾಮಸ್ವಾಮಿ ರಸ್ತೆಯಲ್ಲಿ ಅಂಗಡಿಯೊಂದನ್ನು ನಡೆಸುತ್ತಿದ್ದಾರೆ. ಚೆನ್ನೈ ಕಾರ್ಪೊರೇಷನ್ ಒಡೆತನದ ಕಟ್ಟಡದಲ್ಲಿ ಕಾರ್ಯನಿರ್ವಹಿಸುತ್ತಿರುವ ಲತಾರವರು ಕಳೆದ ೨೫ ವರ್ಷಗಳಿಂದ "ಟ್ರಾವೆಲ್ ಎಕ್ಸ್ಚೇಂಜ್ ಇಂಡಿಯಾ" ಎಂಬ ಟ್ರಾವೆಲ್ ಏಜೆನ್ಸಿಯನ್ನು ನಡೆಸುತ್ತಿದ್ದಾರೆ. ನಗರ ನಿಗಮವು ಇತ್ತೀಚೆಗೆ ಬಾಡಿಗೆಯನ್ನು ತಿಂಗಳಿಗೆ ₹ ೩,೭೦೨ ರಿಂದ (೨೦೨೩ ರಲ್ಲಿ, ₹ ೫,೨೦೦ ಅಥವಾ ಯುಎಸ್ $ ೬೧ ಗೆ ಸಮಾನ) ₹ ೨೧,೧೬೦ ಕ್ಕೆ (೨೦೨೩ ರಲ್ಲಿ, ₹ ೩೦,೦೦೦ ಅಥವಾ ಯುಎಸ್ $ ೩೫೦ ಗೆ ಸಮಾನ) ಹೆಚ್ಚಿಸಿದೆ. ಗ್ರೇಟರ್ ಚೆನ್ನೈ ಕಾರ್ಪೊರೇಷನ್ ನಿರ್ಧಾರವನ್ನು ಪ್ರಶ್ನಿಸಿ ಲತಾರವರು ಮದ್ರಾಸ್ ಹೈಕೋರ್ಟ್‌ನಲ್ಲಿ ಅರ್ಜಿ ಸಲ್ಲಿಸಿದ್ದರು. ಮದ್ರಾಸ್ ಹೈಕೋರ್ಟ್ ಲತಾ ರಜನಿಕಾಂತ್‌ರವರ ಪರವಾಗಿ ಸಲ್ಲಿಸಿದ ಅರ್ಜಿಯನ್ನು ವಜಾಗೊಳಿಸಿತು ಮತ್ತು ಬಾಕಿ ಬಾಡಿಗೆಯನ್ನು ಸ್ವೀಕರಿಸದಿದ್ದರೆ ಒಂದು ತಿಂಗಳಲ್ಲಿ ಆಸ್ತಿಯ ಮಾಲೀಕತ್ವವನ್ನು ತೆಗೆದುಕೊಳ್ಳುವಂತೆ ನಿಗಮಕ್ಕೆ ಆದೇಶಿಸಿತು.Latha Rajinikanth moves HC on rent for travel agency – The Hindu 

ಚೆನ್ನೈನಲ್ಲಿ ಲತಾ ರಜನಿಕಾಂತ್‌ರವರು ನಡೆಸುತ್ತಿರುವ ಶಾಲೆಗೆ ಆಗಸ್ಟ್ ೨೦೧೭ ರಲ್ಲಿ, ಕಟ್ಟಡದ ಮಾಲೀಕರು ಬೀಗ ಹಾಕಿದರು. ಅವರು ೨೦ ಮಿಲಿಯನ್ ರೂ.ಗಳ ಎರಡು ಬಾಡಿಗೆ ಪಾವತಿಗಳನ್ನು ಸ್ವೀಕರಿಸಿಲ್ಲ (೨೦೨೩ ರಲ್ಲಿ, ೨೮ ಮಿಲಿಯನ್ ಅಥವಾ ೩,೩೦,೦೦೦ ಯುಎಸ್ ಡಾಲರ್‌ಗೆ ಸಮ). ಮಾಲೀಕರು ೨೦೦೨ ರಲ್ಲಿ, ಶಾಲಾ ಮೈದಾನವನ್ನು ಬಳಸಲು ಗುತ್ತಿಗೆಗೆ ನೀಡಿದರು ಎಂದು ಹೇಳಿದರು. ೧೦೦ ಮಿಲಿಯನ್ ಬಾಡಿಗೆ ಪಾವತಿಸದ ಕಾರಣ ಒಂದು ವರ್ಷದ ಹಿಂದೆ ಶಾಲೆಯ ಆಡಳಿತ ಮಂಡಳಿ ವಿರುದ್ಧ ಪ್ರಕರಣ ದಾಖಲಿಸಿದ್ದೇನೆ (೨೦೨೩ ರಲ್ಲಿ, ₹ ೧೪೦ ಮಿಲಿಯನ್ ಅಥವಾ ಯುಎಸ್ $ ೧.೬ ಮಿಲಿಯನ್‌ಗೆ ಸಮ). ಡಿಸೆಂಬರ್ ೨೦೨೦ ರಲ್ಲಿ, ಮದ್ರಾಸ್ ಹೈಕೋರ್ಟ್ ಲತಾ ಅವರಿಗೆ ಏಪ್ರಿಲ್ ೩೦ ರೊಳಗೆ ಶಾಲೆಯನ್ನು ಖಾಲಿ ಮಾಡುವಂತೆ ಆದೇಶಿಸಿದೆ. 

ಚಲನಚಿತ್ರ
ನಿರ್ಮಾಪಕರಾಗಿ
ವರ್ಷಶೀರ್ಷಿಕೆ೧೯೮೬ಮಾವೀರನ್೧೯೯೩ವಲ್ಲಿ

ಗಾಯಕರಾಗಿ
 "ನೇತ್ರು ಇಂದ ನೆರಮ್" - ಟಿಕ್ ಟಿಕ್ ಟಿಕ್
 "ಕಡವುಲ್ ಉಲ್ಲಾಮೆ" - ಅನ್ಬುಲ್ಲಾ ರಜನಿಕಾಂತ್
 "ಡಿಂಗ್ ಡಾಂಗ್" - ವಲ್ಲಿ
 "ಕುಕ್ಕುಕೂ ಕೂವುಮ್" - ವಲ್ಲಿ
 "ಮನಪೆನಿನ್ ಸತ್ಯಂ" - ಕೊಚಡೈಯಾನ್ Rajinikanth: Rajinikanth's wife, Latha, sings for Kochadaiiyaan | Tamil Movie News - Times of India

ಕಾಸ್ಟ್ಯೂಮ್ ಡಿಸೈನರ್ ಆಗಿ
 ವಲ್ಲಿ (೧೯೯೩)

ಉಲ್ಲೇಖಗಳು

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಚಲನಚಿತ್ರ ನಿರ್ಮಾಪಕರು
ವರ್ಗ:ಚಲನಚಿತ್ರ ಗಾಯಕರು